स्कूलों में हैंडपंप का दूषित पानी पी रहे हैं विद्यार्थी
नगर में तोड़े वाली माता के पास स्थित शासकीय प्राथमिक एवं माध्यमिक विद्यालय में छात्र संख्या करीब 300 से अधिक है, लेकिन विद्यालय में पानी पीने की व्यवस्था न होने के कारण छात्र-छात्राओं को अपनी प्यास बुझाने के लिए लंबा सफर तय करकर तोड़े वाली माता मंदिर परिसर में लगे हैंडपंप से निकलने वाला दूषित पानी मजबूरी में पीना पड़ रहा है।
तोड़ वाली माता मंदिर परिसर में लगे हैंडपंप और शासकीय विद्यालय की दूरी करीब 600 मीटर है। स्कूल प्रबंधन द्वारा कई बार सबंधित विभाग के अधिकारियों को स्कूल परिसर में हैंडपंप का खनन कराने को लेकर कई बार अवगत कराया जा चुका है, लेकिन इसके बाद भी कोई सुनवाई नहीं हुई। स्थिति यह है कि स्कूली छात्र-छात्राओं को अपनी प्यास बुझाने के लिए तोड़े वाली माता मंदिर तक जाना पड़ता है। वहीं तोड़े वाली माता मंदिर परिसर में लगे हैंडपंप में पिछले चार महीने से पीला और बदबूदार पानी निकल रहा है, लेकिन स्कूल और इसके आसपास पानी की कोई व्यवस्था न होने के कारण छात्रों को मजबूरी में यह पानी पीना पड़ता है।
हैंडपंप के पास खड़े होकर गंदा पानी दिखाते हुए विद्यार्थी।
hin_Deva hin_Deva hin_Deva hin_Deva